钦定古今图书集成/明伦汇编/官常典/第075卷 > 汝南侯坚
## 钦定古今图书集成/明伦汇编/官常典/第075卷 > 汝南侯坚

按《梁书邵陵携王传》：“携王纶长子坚，字长白，大同元
年，以例封汝南侯，邑五百户。亦善草隶，性颇庸短。侯
景围城，坚屯太阳门，终日蒱饮，不抚军政。吏士有功，
未尝申理，疫疠所加，亦不存恤，士咸愤怨。太清三年
三月，坚书佐董勋华、白昙朗等以绳引贼登楼，遂陷，
坚遇害。”

按《南史》本传：坚善草隶，尝与所亲书，题云《嗣王》。其人
得书大骇，执以谏坚。坚曰：“前言戏耳。”人曰：“不愿以此
为戏耳。”太清三年，坚书佐董勋华、白昙朗等以坚
私室酝酿，亟有烹宰，不相霑及，忿恨，夜遣贼登楼，城
遂陷，坚遇害。